Proiect

### GUVERNUL REPUBLICII MOLDOVA

# H O T Ă R Î R E nr. \_\_\_\_

din \_\_\_\_\_\_\_\_\_\_\_ 2019

Chişinău

Cu privire la eliberarea unor bunuri

din rezervele materiale de stat

În temeiul art. 8 din Legea nr. 589/1995 privind rezervele materiale de stat şi de mobilizare (Monitorul Oficial al Republicii Moldova, 1996, nr. 11-12, art. 114), Guvernul HOTĂRĂŞTE:

**1.** Agenţia Rezerve Materiale din subordinea Ministerului Afacerilor Interne va elibera Ministerului Apărării din rezervele materiale de stat, cu titlu de deblocare, 1,117 tone de motorină şi 0,025 tone de benzină, în sumă totală de 22,917 mii lei, în scopul rambursării bunurilor consumate de Armata Naţională, la lichidarea consecinţelor ninsorilor abundente din 23 martie 2018.

**2.** Ministerul Finanţelor va achita Agenţiei Rezerve Materiale, din fondul de intervenţie a Guvernului, costul bunurilor eliberate din rezervele materiale de stat, cu titlu de deblocare, în sumă de 22,917 mii lei.

**3.** Ministerul Apărării va recepţiona, transporta şi monitoriza utilizarea, conform destinaţiei, a bunurilor eliberate din rezervele materiale de stat.

**4.** Controlul executării prezentei hotărâri se pune în sarcina Ministerului Afacerilor Interne.

**Prim-ministru Pavel FILIP**

**Contrasemnează:**

Ministrul afacerilor interne \_\_\_\_\_\_\_\_\_\_\_\_\_\_\_

Ministrul finanţelor Ion CHICU

 Ministrul apărării Eugeniu STURZA